حکاری-ده ترورچولارا قارشی حیاتا کئچیریلن عملیاتدا بیر عسگر شهید اولوب.
ایچ ایشلر ناظیرلیگی "ایلدیریم-2 چیلو عملیاتی" چرچیوه‌سینده حکاری ویلایتی‌نین یوکسکووا اراضی‌لرینده ماغارا‌لاردان بیرینده سیخیشدیریلان ترورچولارلا باش وئرن آتیشمادا بیر ژاندارما عسگری‌نین شهید اولدوغونو بیلدیریب.
ناظیرلیگین وئردیگی آچیقلامادا، عملیاتدا 2 ترورچونون ایسه اؤلو اله کئچیریلدیگی قئید ائدیلیب.
